Khadaffy Janjalani

Khadaffy Abubakar Janjalani (fornavnet også transskribert fra arabisk som Khadafy, Janjalani eller Khaddafi, tilnavn: Daf og Pek, alias Abu Muktar, Khadafi Montaño) (født 3. mars 1975 i Tabuk på Basilan i Filippinene, død 4. september 2006 i Patikul på Jolo) var nominell leder for den filippinske terroristgruppen Abu Sayyaf og leder for en av dens fraksjoner.

Biografi

Bakgrunn
Før Khadaffy Janjalani ble født var Moro National Liberation Front (MNLF) den viktigste muslimske opprørsgruppen som kjempet i Basilan og omegn sør i Filippinene.

Mot slutten av 1970-tallet var Abdurajik Abubakar Janjalani, Khadaffy Janjalanis eldre bror begynt som lærer på Basilan og som hadde studert teologi og arabisk i Libya, Syria og Saudi-Arabia. Abdurajik ble deretter en veteran fra krigen mot Sovjetunionen under den sovjetisk-afghanske krig. I løpet av den tiden møtte han angivelig Osama Bin Laden, og fikk 6 millioner dollar for å etablere sin egen avleggergruppe på Sør-Filippinene, av medlemmer av det eksisterende MNLF.

På dette tidspunkt hadde Filippinenes regjering i 1989 opprettet ARMM, en geografisk enhet for muslimene i områder i det østlige og sentrale Minfanao, i håp om å løse misnøye og rivninger. Den yngre Janjalani var da tretten år gammel, og vokste opp på Basilan.

Hans eldre bror Abdurajik kom hjem til Basilan-øya i 1990, hvor han samlet radikale medlemmer fra det gamle MNLF for å grunnlegge Abu Sayyaf-gruppen.  (Navnet Abu Sayyaf er rett og slett stifterens eget nom-de-guerre og betyr både sverdbærer og henspiller på at han var far til sønnen Sayyaf.) 

MNLF hadde da moderert seg til et etablert politisk parti, som til slutt ble ARMMs regjeringsparti, ved full institusjonalisering i 1996 på den sørlige filippinske øya Mindanao.

I mellomtiden hadde Abu Sayyaf Group startet på egen hånd i 1991 under ledelse av den eldste Janjalani-broren, Abdurajik. I 1995 hadde de vært aktive i store bombeangrep på Filippinene, og hadde også blitt knyttet til Ramzi Yousef (fra Bombingen av World Trade Center i 1993, bombingen av Philippine Airlines Flight 434 fra 1994 og den feilslåtte Bojinkaoperasjonen i 1995), og også med Jemaah Islamiyah (al-Qaidas Sørøst-Asia-tilknyttede gren ledet av Hambali).  På et tidspunkt på begynnelsen av 1990-tallet hadde den yngre broren Khadaffy Janjalani også sluttet seg til Abu Sayyaf, som tenåring, og ble til slutt fengslet av den filippinske regjering. 

I 1995 klarte Khadaffy og et annet Abu Sayyaf-medlem ved navn Jovenal Bruno å rømme fra Camp Crame i Quezon City 

I desember 1998 ble Khadaffy Janjalanis bror, Abdurajik Abubakar Janjalani, drept under et væpnet sammenstøt med politiet i Isabela i landsdelen Mindanao på Filippinene. 

Etter løsrivelsen fra MNLF ble Abu Sayyaf til å begynne med finansiert av al-Qaida, og bin Ladens svoger, Mohammed Jamal Khalifa, var bindeleddet mellom de to størrelsene. Abu Sayyaf hadde muligens også forbindelse med Ramzi Yousef, som ble dømt i USA for å ha koordinert bombingen av World Trade Center i New York i 1993.

Leder for Abu Sayyaf
Etter en indre maktkamp i 1999 tok Khadaffy Janjalani ledelsen over en av fraksjonene i Abu Sayyaf. Mens de indre stridighetene pågikk, var bevegelsen relativt rolig i forhold til omverdenen. Men deretter begynte de å bortføre gisler. Gruppen spesialiserte seg så på kidnappinger for løsepenger, og etter det som hevdes i lokalbefolkningen der bevegelsen opererer er det ikke lenger islamsk trosiver men pengebegjæret som var blitt drivkraften. 

USA utlovte en dusør på fem millioner dollar for Janjalani.

Han er antatt død i 2006, mens hans slektninger har uttrykt tvil om hvorvidt han er død.

Referanser 

Filippinere
Personer fra Asia involvert i terroraktivitet
Personer fra Basilan
Fødsler i 1975
Dødsfall i 2006
Personer tilknyttet Abu Sayyaf
Militære ledere